
PËR AMNISTINË PËR PERSONAT CIVILË DHE USHTARAKË QË U IMPLIKUAN NË REVOLTAT PAS FALIMENTIMIT TË SKEMAVE PIRAMIDALE MASHTRUESE

Në mbështetje të nenit 16, pikat 2 dhe 6 të ligjit nr.7491, datë 29.4.1991 "Për dispozitat kryesore kushtetuese", nisur nga marrëveshja e partive politike shqiptare e datës 9 mars 1997, me propozimin e një grupi deputetësh

KUVENDI POPULLOR
I REPUBLIKËS SË SHQIPËRISË

VENDOSI:

Neni 1

Përjashtohen nga ndjekja penale dhe nga vuajtja e mëtejshme e dënimit personat civilë dhe ushtarakë që, pas falimentimit të skemave piramidale mashtruese, gjatë periudhës sërevoltave nga data 10 janar, deri 11 mars 1997, ora 2000, kanë kryer vepra penale, me përjashtim të atyre që kanë kryer krimin e vrasjes me dashje ose paramendim, si dhe të atyre që kanë kryer krime që nuk lidhen me këto revolta.

Neni 2

Personat që disponojnë armë, municione e materiale të tjera ushtarake dhe që nuk do të kryejnë vepra penale pas datës 11.3.1997, përjashtohen nga ndjekja penale në qoftë se deri më datën 20.3.1997 dorëzojnë armët, municionet e materialet e tjera ushtarake.

Neni 3

Për zbatimin e këtij ligji, ngarkohen Ministria e Drejtësisë, Ministria e Brendshme, Ministria e Mbrojtjes dhe Prokuroria e Përgjithshme.

Neni 4

Ky ligj hyn nëfuqi mëdatë11.3.1997, ora 2000.

Shpallur me dekretin nr.1736, datë 12.3 1997 të Presidentit të Republikës së Shqipërisë, Sali Berisha 


